SAD: Zapljena iranske imovine
Federalni tužioci nastavljaju pravnu proceduru za zapljenu imovine, uključujući i nekoliko džamija, u vlasništvu neprofitne muslimanske
Federalni organi reda uručili su odluke o mogućem postupku pljenidbe Islamskog Obrazovnog Centra u mjestu Potomak u saveznoj državi Maryland, u okolini Washingtona.Vlasti takodje namjeravaju oduzeti imovinu povezanu sa njujorškom fondacijom Alavi.Tužioci optužuju tu fondaciju da milione dolara, kroz posredničku korporaciju Assa, usmjerava u banku Melli, čiji je vlasnik iranska država. Vijeće za američko-islamske odnose, organizacija koja se bavi zaštitom prava muslimana, kritizirala je moguću zapljenu džamija: Glasnogovornik Ureda državnog tužioca u New Yorku, jasno je stavio do znanja da nema nikakvih optužbi za krivično djelo i da ništa nije poduzeto protiv stanara ili posjetilaca tih objekata. Osim pomenute džamije u Marylandu, sudski dokumenti navode da fondacija Alavi posjeduje i džamije u Quinsu, savezna država New York, u Carmichaelu u Kaliforniji i Islamski obrazovni centar u Houstonu, u Texasu. U cijeli slučaj uključen je i jedan od njujorških nebodera, poznat kao zgrada Piaget. Prema navodima Associated Pressa - njegova vrijednost prelazi 500 miliona dolara. Advokat fondacije Alavi, Daniel Ruzumna, kaže da fondacija saradjuje sa američkim vlastima i da su razočarani ovim sudskim procesom. Fondacija će, dodaje on, vladine tvrdnje osporiti na sudu. Prije nekoliko dana predsjednik Obama je na još godinu dana obnovio već dugo postojeće sankcije protiv Irana, navodeći da se odnosi sa Teheranom još nisu vratili na normalu. Sjedinjene Države i Iran nemaju zvanične diplomatske veze još od krize sa taocima koja je ulijedila odmah nakon Islamske revolucije 1979. i zauzimanja američke ambasade u Teheranu.